Els sistemes d'etiquetatge ecològic són instruments que promouen de manera voluntària la fabricació, l'ús i el consum de productes, així com la prestació de serveis, amb menys impacte sobre el medi ambient.
Alhora, també són una eina d'informació adreçada al consumidor, el qual pot reconèixer amb facilitat aquests productes i serveis i, per tant, mitjançant el seu consum responsable, orientar el mercat cap a unes pautes més sostenibles.
Catalunya disposa en aquests moments de dos sistemes d'etiquetatge ecològic amb la garantia del Departament de Medi Ambient i Habitatge: el distintiu de garantia de qualitat ambiental i l'etiqueta ecològica de la Unió Europea.
Amb l'objectiu d'incentivar i promoure'n la implantació, especialment entre les pimes, el Departament de Medi Ambient i Habitatge convoca des de l'any 1998 una línia d'ajuts per dur a terme l'avaluació del compliment dels criteris ambientals establerts i la necessitat, per tant, de contractar a empreses consultores, així com pel cost de la verificació, els assaigs i/o els controls que cal realitzar.
També s'ha observat que les revisions, que preveuen tant el distintiu com l'etiqueta, comporten que de manera periòdica les empreses hagin de realitzar noves verificacions per tal de demostrar que continuen complint els criteris ambientals.
Aquest cost per mantenir-se dins del marc d'una millora contínua pot representar també una dificultat afegida.
Per aquest motiu s'ha inclòs la possibilitat de subvencionar el cost de renovació.
Les organitzacions són cada vegada més conscients de la importància que té en la competitivitat empresarial la gestió de la pròpia activitat i dels productes i serveis des del punt de vista ambiental.
La millora ambiental de l'activitat s'ha anat fent en el marc dels sistemes de gestió, però aquesta millora no sempre s'ha enfocat cap als aspectes mediambientals dels productes i serveis.
La millora ambiental del producte i servei des del seu disseny i desenvolupament implica que s'han d'analitzar tots els aspectes ambientals en tot el seu cicle de vida, inclosa l'etapa de producció, i millorar els que siguin significatius.
Per ajudar a garantir de forma sistemàtica la millora de productes i serveis es proposa subvencionar les organitzacions que demostrin el compliment de la norma UNE-EN ISO 150301, de gestió ambiental dels processos de disseny i desenvolupament ambientals (ecodisseny).
El compliment dels requisits d'aquesta norma implica que l'organització ha integrat una sistemàtica per identificar, controlar i millorar de manera contínua els aspectes ambientals de tots els seus productes/serveis, que li permeti adaptar-se progressivament als avenços de la tècnica.
Atès el que disposen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions;
D'acord amb l'article 92.3 del Text refós de la Llei de finances públiques de Catalunya,
S'aproven les bases reguladores de les subvencions per ecoetiquetatge i ecodisseny, que consten als annexos de la present Ordre.
Es deroga l'Ordre MAH/92/2006, de 3 de març, per la qual s'aproven les bases reguladores dels ajuts per a l'obtenció o la renovació del Distintiu de garantia de qualitat ambiental o de l'Etiqueta ecològica de la Unió Europea destinats a empreses i a fundacions i es fa pública la convocatòria corresponent a l'any 2006.
Bases reguladores de les subvencions per a ecoetiquetatge i ecodisseny.1 Objecte de les subvencions
Aquestes bases tenen per objecte regular les subvencions a empreses i entitats sense ànim de lucre per al foment dels sistemes d'ecoetiquetage i d'ecodisseny..2 Actuacions subvencionables
2.1 Poden ser objecte de les subvencions regulades en les presents bases les actuacions següents:
a) Ecoetiquetatge: l'obtenció o la renovació del distintiu de garantia de qualitat ambiental o de l'etiqueta ecològica de la Unió Europea.
b) Ecodisseny: la implantació de processos de disseny i desenvolupament ambientals (ecodisseny) segons la norma UNE-EN ISO 150301.
2.2 Les actuacions subvencionables s'hauran d'haver realitzat durant tot l'any anterior al de la convocatòria vigent i fins al dia en què finalitzi el termini de presentació de sol·licituds de la convocatòria vigent.
En cas d'haver sol·licitat altres ajuts i subvencions per al mateix concepte, el beneficiari haurà de presentar una declaració que indiqui l'import sol·licitat i, si s'escau, l'import atorgat i l'organisme que l'ha atorgat, així com una declaració dels ajuts de minimis rebuts en els darrers tres anys amb indicació de l'import, ens atorgant i data d'atorgament..3 Destinataris/àries
Poden optar a les subvencions regulades en aquestes bases les empreses i entitats sense ànim de lucre domiciliades a Catalunya que compleixin els requisits següents:
c) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions.
d) Quan es tracti d'empreses amb establiments oberts al públic, complir les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
e) Quan es tracti d'empreses sense establiments oberts al públic, complir les obligacions que estableix l'article 36.4 de la Llei 1/1998, de 7 de gener, de política lingüística.
f) En el cas d'empreses amb 50 treballadors/ores o més, donar ocupació, almenys, a un 2% de treballadors/ores amb discapacitat sobre el total de treballadors/ores de l'empresa, d'acord amb el previst a l'article 38.1 de la Llei 13/1982, de 7 d'abril, d'integració social de minusvàlids, o bé complir el que estableix el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat, d'acord amb el que estableix l'article 92.5 del Text refós de la Llei de finances públiques de Catalunya.
g) En el cas d'empreses amb una plantilla igual o superior a 25 persones, utilitzar mitjans, amb l'acord dels agents socials, per prevenir i detectar casos d'assetjament sexual i d'assetjament per raó de gènere i intervenir-hi, en el cas dels centres de treball, de conformitat amb els articles 5 i 29 de la Llei 5/200/, de 24 d'abril, del dret de les dones a eradicar la violència masclista.
h) En el cas de les fundacions, haver presentat els comptes anuals al registre corresponent.
i) Complir la legislació ambiental aplicable, en particular en matèria d'intervenció ambiental, gestió de residus, emissions atmosfèriques i gestió d'aigües.
El compliment d'aquests requisits s'acreditarà mitjançant l'aportació de la documentació que preveu la base 6 d'aquesta Ordre..4 Despeses subvencionables i import de les subvencions
4.1 L'import de les subvencions per a les diferents actuacions subvencionables s'establirà a la convocatòria corresponent.
4.2 Són despeses subvencionables les corresponents a la consultoria i a la certificació/verificació per a la implantació dels sistemes d'ecoetiquetatge i ecodisseny i les corresponents a la realització d'assaigs i controls per demostrar el compliment dels criteris ecològics dels sistemes d'ecoetiquetatge.
4.3 No és subvencionable l'IVA que gravi el valor de les despeses, excepte si el beneficiari de la subvenció és consumidor final..5 Sol·licituds
5.1 Les sol·licituds de subvenció s'han de formular en el model normalitzat que es pot obtenir a través d'Internet, a l'adreça electrònica que s'indica a la convocatòria, o bé a les dependències i adreces que s'indiquen a la convocatòria.
5.2 Les sol·licituds s'han de presentar dins del termini que indica la convocatòria, acompanyades de la documentació prevista a la base 6 que correspongui, a una de les dependències que s'indiquen a la convocatòria.
Les sol·licituds també es poden presentar pels mitjans que preveu l'article 38.4 de la Llei 30/1992, de 26 de novembre, de règim administratiu de les administracions públiques i del procediment administratiu comú.
5.3 La presentació de les sol·licituds implica la plena acceptació de les bases reguladores i l'autorització a l'Administració de la Generalitat per comprovar els requisits conforme s'està al corrent del compliment de les obligacions tributàries amb l'Estat i amb la Generalitat de Catalunya i de les obligacions amb la Seguretat Social imposades per les disposicions vigents..6 Documentació
6.1 Les sol·licituds han d'anar acompanyades dels documents següents:
a) En cas que la sol·licitant sigui una persona jurídica: fotocòpia compulsada del NIF; fotocòpia compulsada de l'escriptura de constitució i dels estatuts; fotocòpia compulsada del document acreditatiu dels poders com a representant de l'entitat de la persona que signa la sol·licitud i del seu DNI, i documents acreditatius de la inscripció de la persona jurídica en el registre corresponent.
b) En cas que el/la sol·licitant sigui un/a empresari/ària individual: fotocòpia compulsada del NIF i fotocòpia compulsada del document acreditatiu de l'alta en l'impost sobre activitats econòmiques i l'últim rebut, o declaració responsable de l'exempció de l'impost.
c) Declaració responsable d'estar al corrent de les obligacions tributàries i amb la Seguretat Social o, si escau, de no estar subjecte a aquestes obligacions.
d) Declaració responsable conforme no es troba en cap dels supòsits previstos a l'article 13 de la Llei 38/2003, de 17 de novembre, general de subvencions.
e) En cas que la sol·licitant sigui una empresa de 50 o més treballadors/es: declaració acreditativa del compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor dels treballadors amb discapacitat.
f) En cas que la sol·licitant sigui una empresa: declaració acreditativa del compliment dels requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística, o dels requisits que estableix l'article 36.4 de la Llei esmentada, en funció de si es tracta d'una empresa que disposi d'establiments oberts al públic o no.
g) En el cas que el sol·licitant sigui una empresa que tingui una plantilla igual o superior a 25 persones, declaració del compliment de l'obligació, d'acord amb els agents socials, d'utilització de mitjans per prevenir i detectar casos d'assetjament sexual i d'assetjament per raó de gènere i intervenir-hi en els centres de treball.
h) Declaració sobre si s'han obtingut o s'han demanat altres ajuts o subvencions per a la mateixa finalitat i el volum d'aquest finançament, amb indicació del programa al qual s'acull i l'entitat concedent.
En cas de no haver-ne sol·licitat d'altres, declaració responsable en aquest sentit.
i) Full de domiciliació bancària degudament emplenat, d'acord amb el model normalitzat disponible a l'adreça d'Internet indicada a la convocatòria i a les dependències i adreces previstes a la convocatòria.
Ecoetiquetatge: documentació justificativa de l'actuació realitzada, la qual consisteix en l'original de l'informe d'avaluació, informe de verificació emès per l'entitat col·laboradora i/o informes dels assaigs o controls.
Originals de les factures i comprovants de pagament de les corresponents despeses de consultoria, assaigs, controls i/o verificacions.
Ecodisseny: certificat emès per una entitat de certificació justificatiu del compliment de la implantació de processos de disseny i desenvolupament ambientals (ecodisseny) segons la norma UNE-EN ISO 150301.
Originals de les factures i comprovants de pagament de les corresponents despeses de consultoria i certificació.
k) Declaració del sol·licitant del compliment de la legislació ambiental aplicable, en particular en matèria d'intervenció ambiental, gestió de residus, emissions atmosfèriques i gestió d'aigües.
l) Les empreses han d'aportar una declaració sobre qualsevol altre ajut de minimis rebut durant els dos exercicis fiscals anteriors i durant l'exercici fiscal en curs.
6.2 D'acord amb el previst a l'article 35.f de la Llei 30/1992, de 26 de novembre, de règim jurídic de les administracions públiques i del procediment administratiu comú, no cal aportar els documents indicats a les lletres a), b), i i) de l'apartat 6.1 en cas que el/la sol·licitant ja els hagi presentat abans al Departament de Medi Ambient i Habitatge sempre que no hagin transcorregut més de cinc anys des de la presentació i que no hagin experimentat cap modificació.
En aquest supòsit, el/la sol·licitant ha de presentar la declaració, que consta adjunta a l'imprès de sol·licitud, conforme no hi ha hagut modificacions, amb indicació de la data i l'òrgan o dependència en què van ser presentats els documents i, si es coneix, el procediment a què feien referència.
Si el Departament de Medi Ambient i Habitatge, per causes alienes a la seva actuació, no pot aconseguir els documents, requerirà el/la sol·licitant perquè els aporti en el termini de 10 dies.
6.3 Les declaracions incloses a les lletres c), d), e), f), g), h), i), k) i l) de l'apartat 6.1 s'inclouen en el model normalitzat de sol·licitud.
6.4 Si la sol·licitud no compleix els requisits previstos o no s'hi adjunta tota la documentació requerida, la unitat competent per tramitar el procediment atorgarà a la persona sol·licitant un termini de 10 dies per tal que esmeni la deficiència detectada o aporti la documentació requerida, amb la indicació que si no ho fa s'entendrà que desisteix de la seva sol·licitud, prèvia resolució de l'òrgan competent per a la tramitació del procediment, que s'ha de notificar al/a la sol·licitant.
Aquesta resolució és objecte de recurs en alçada davant l'òrgan superior jeràrquic, que s'indicarà en la notificació corresponent.
6.5 Les sol·licituds presentades fora del termini previst a la convocatòria no seran admeses a tràmit.
L'òrgan competent per tramitar el procediment dictarà la resolució corresponent, que és objecte de recurs en alçada davant l'òrgan superior jeràrquic, que s'indicarà en la notificació corresponent..7 Procediment de concessió
7.1 La tramitació del procediment per a la concessió de les subvencions correspon a l'òrgan que es designa a la convocatòria.
7.2 L'import de la subvenció és el resultat d'aplicar el procediment de prorrateig entre les sol·licituds presentades i que compleixin els requisits establerts en aquesta Ordre.
El prorrateig s'aplicarà de manera independent per a cada tipus de beneficiari, empreses i entitats sense ànim de lucre, i per la dotació que s'indica a la convocatòria.
Es podrà incloure una ponderació en l'aplicació del prorrateig pel més alt grau de dificultat que tenen les microempreses i petites o mitjanes empreses.
Les sol·licituds les valora un òrgan col·legiat integrat per un mínim de tres membres que es determinen a la convocatòria.
7.3 L'òrgan que tramita el procediment a iniciativa pròpia o a instància de l'òrgan col·legiat previst a l'apartat 2 pot demanar a la persona sol·licitant de la subvenció, amb un requeriment motivat, la informació o documentació complementària que sigui necessària en qualsevol moment del procediment anterior a la proposta de resolució, per tal que sigui aportada en el termini de 10 dies des de la recepció de la notificació corresponent amb la indicació que, si no ho fa, perd el dret al tràmit..8 Resolució
8.1 El conseller de Medi Ambient i Habitatge resol la convocatòria en base a la proposta elaborada per l'òrgan col·legiat indicat a la base 7.2 que li presenta el/la cap de l'òrgan que tramita el procediment.
8.2 La resolució ha de ser motivada i ha de contenir com a mínim:
a) La identificació de la persones sol·licitants a les quals es concedeix subvenció.
c) La indicació expressa de la desestimació de les sol·licituds admeses a la convocatòria que no han obtingut subvenció.
d) Si la resolució exhaureix o no la via administrativa, amb indicació dels recursos que s'hi poden interposar, l'òrgan davant el qual s'han de presentar i el termini per interposar-los.
e) La manifestació expressa que, amb la fermesa de la resolució, s'entendrà que el beneficiari declara tàcitament estar al corrent de les seves obligacions tributàries i amb la Seguretat Social
8.3 El termini màxim per emetre resolució i notificar-la és de sis mesos des de la data de finalització del termini de presentació de sol·licituds.
Sens perjudici de l'obligació d'emetre resolució, transcorregut el termini de sis mesos sense que s'hagi dictat i notificat la resolució expressa, les sol·licituds s'entenen desestimades per silenci administratiu..9 Notificació
La resolució que posa fi al procediment es notifica individualment a les persones interessades en els termes i d'acord amb els requisits que preveuen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú..10 Publicitat
El Departament de Medi Ambient i Habitatge dóna publicitat a les subvencions concedides en el termini d'un mes des de la data de la resolució que posa fi al procediment, mitjançant l'exposició d'una relació d'aquestes subvencions al tauler d'anuncis dels serveis centrals, avinguda Diagonal, 525, 08029 Barcelona.
A més, les subvencions d'un import igual o superior a 3.000 euros es publiquen en el Diari Oficial de la Generalitat de Catalunya..11 Renúncia i devolució voluntària
En cas que la subvenció concedida impliqui un excés de finançament d'acord amb el que preveuen aquestes bases, perquè el cost efectiu de l'activitat realitzada sigui inferior al previst inicialment o perquè s'hagin obtingut altres ajuts per a la mateixa activitat amb posterioritat a la concessió de la subvenció, els beneficiaris poden renunciar voluntàriament a l'excés de finançament obtingut..12 Pagament
La tramitació del pagament de la subvenció concedida s'inicia un cop resolta la convocatòria i un cop comprovat que la persona beneficiària està al corrent de les obligacions tributàries i amb la Seguretat Social..13 Altres obligacions dels/de les beneficiaris/àries
A més de l'obligació de justificació, els/les beneficiaris/àries de les subvencions tenen les obligacions següents:
a) Comunicar al Departament de Medi Ambient i Habitatge l'obtenció d'altres subvencions per a la mateixa finalitat diferents de les indicades en la sol·licitud, procedents de qualsevol de les administracions o entitats públiques o privades nacionals o internacionals.
b) Sotmetre's a les actuacions de comprovació del Departament de Medi Ambient i Habitatge i a les actuacions de control de la Intervenció General de la Generalitat, la Sindicatura de Comptes o altres òrgans competents, i aportar tota la informació i documentació que els sigui requerida en l'exercici de les actuacions anteriors.
c) Disposar dels llibres comptables, registres diligenciats i altres documents degudament auditats en els termes exigits en la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, i conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
d) Procedir al reintegrament dels fons percebuts en el cas de revocació de la subvenció en els termes que s'indiqui a la resolució corresponent..14 Comprovació i control
L'òrgan competent per a la tramitació és l'encarregat d'efectuar la comprovació sobre la realització de l'activitat subvencionada d'acord amb la finalitat i els requisits previstos a la convocatòria, a les bases reguladores aprovades per aquesta Ordre i a la resta de normativa que li és aplicable..15 Revocació i reintegrament
Són causes de revocació i, si escau, de reintegrament de les quantitats rebudes les que estableixen l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions..16 Règim sancionador
El règim sancionador aplicable als ajuts que regules aquestes bases és el que preveuen l'article 100 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions..17 Normativa aplicable
En tot el que no preveuen expressament aquestes bases, són aplicables les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; els preceptes bàsics de la Llei 38/2003, de 17 de novembre, general de subvencions, i del seu Reglament, aprovat pel Reial decret 887/2006, de 21 de juliol; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim públic de les administracions públiques i el procediment administratiu comú, així com el que disposa la Llei 15/2008, de 23 de desembre, de pressupostos de la Generalitat de Catalunya per al 2009, i la resta de normativa aplicable.